[{"text_idx": "#000001", "text": "\u201cReformierakond on liikumas \u2013 ja mul on Kaja Kallasest kahju \u2013 sellise poliitilise irrelevantsuse kursil\u201d"}, {"text_idx": "#000002", "text": "Tallinn pani peata\u0308nava projekti pausile"}, {"text_idx": "#000003", "text": "Tallinna linnavo\u0303im otsustas panna peata\u0308nava projekti pausile, kuniks saab selgeks u\u0308histranspordi toimimise kava, kirjutab Eesti Pa\u0308evaleht."}, {"text_idx": "#000004", "text": "Tallinna linnaplaneerimise ameti juhataja Ignar Fjuk ra\u0308a\u0308kis, et paar kuud tagasi esitlesid projekteerijad linnavalitsusele plaani, kuidas peaks u\u0308histransport uuel ta\u0308naval toimima hakkama. Fjuki so\u0303nul ei olnud aga mudel piisav."}, {"text_idx": "#000005", "text": "\u201eSeeja\u0308rel palus linnavalitsus, et ta\u0308psustatud la\u0308hteu\u0308lesande ja\u0308rgi koostataks uus modelleering,\u201d to\u0303des Fjuk."}, {"text_idx": "#000006", "text": "Tema jutu ja\u0308rgi poleks see olnud kulukas ega keeruline, varasemat plaani oli vaja lihtsalt veidi ta\u0308iendada. Nii oleks teada saanud, kas liiklusmuudatused oleksid kohased vo\u0303i mitte. \u201eAga projekteerijad keeldusid sellest ja nu\u0308u\u0308d otsustas linn selle ise tellida. Selleks ajaks on linn otsustanud projekteerimise peatada,\u201d selgitas Fjuk."}, {"text_idx": "#000007", "text": "Tema so\u0303nul ei ta\u0308henda see, et peata\u0308nav ja\u0308a\u0308ks tulemata. Seejuures ei vaielda Fjuki so\u0303nutsi ainult detailide u\u0308le. \u201eKui ikkagi u\u0308histransport on va\u0308lja to\u0303rjutud, sest sinna rajatakse puuderivi, laiad jalgratta- ja ko\u0303nniteed, ning u\u0308histransport pannakse praeguse kahe raja asemel u\u0308hele rajale ja see ei to\u0308o\u0308ta, siis see pole pisiasi. Nii ja\u0308a\u0308b kogu linna liiklus seisma,\u201d to\u0303des ta."}, {"text_idx": "#000008", "text": "Tallinna peata\u0308nava ideekonkursi vo\u0303iduto\u0308o\u0308 \u201eKevad linnas\u201d u\u0308ks arhitektidest Toomas Paaver u\u0308tles, et Pa\u0308rtel-Peeter Pere esitas va\u0308ite peata\u0308nava mitte tulemisest pigem ta\u0308helepanu a\u0308ratamiseks, sest asjad on to\u0303esti veidi venima ja\u0308a\u0308nud. \u201eU\u0308he ja sama projektiga pu\u0308u\u0308takse luua inimso\u0303bralikku ruumi, samal ajal peab u\u0308histransport ha\u0308sti toimima ja ka autod juurde pa\u0308a\u0308sema,\u201d selgitas Paaver projekti keerukust ja vaidluskohti."}, {"text_idx": "#000009", "text": "Ta lisas, et ku\u0308simuste selgeks vaidlemine on nii suure projekti puhul ta\u0308iesti loomulik protsess. Paaver ei olnud no\u0303us, et arhitektid olevat joonistanud pa\u0308riselus mittetoimivaid lahendusi. Samuti ei kinnitanud ta, et linnavalitsus arhitektidele vastu to\u0308o\u0308taks. \u201eAga mo\u0303nes ku\u0308simuses on nii, et ka linnaametid esindavad eri soove. Mo\u0303ni ametnik esitab tingimusi, mis sisuliselt ei klapi kokku algse la\u0308hteu\u0308lesandega, ja otsi siis seal vahel seda lahendust,\u201d ra\u0308a\u0308kis Paaver."}, {"text_idx": "#000010", "text": "\u2190 Previous Tu\u0308ri vald hakkab noore pere korteriostu osaliselt hu\u0308vitama\nArnold Rutto: Mina ja minu perekond ei poolda topeltkodakondsust Next \u2192"}, {"text_idx": "#000011", "text": "Va\u0308lisminister Urmas Reinsalu avaldus Euroopa pa\u0308eval"}, {"text_idx": "#000014", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000016", "text": "Isamaa kinnitas po\u0303hiseisukohad kodakondsus- ja ra\u0308ndepoliitikas\nPoliitikast lahkujad istuvad raha pa\u0308rast riigikogus kevadeni\nPaloma Kro\u0303o\u0303t Tupay: kui kaugele tohib minna obstruktsioon?\nRiigikogu kiitis heaks pensionireformi seaduse muutmata kujul"}, {"text_idx": "#000017", "text": "Isamaa kinnitas po\u0303hiseisukohad kodakondsus- ja ra\u0308ndepoliitikas"}, {"text_idx": "#000018", "text": "Poliitikast lahkujad istuvad raha pa\u0308rast riigikogus kevadeni"}, {"text_idx": "#000020", "text": "Riigikogu kiitis heaks pensionireformi seaduse muutmata kujul"}, {"text_idx": "#000021", "text": "Kontakt Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}, {"text_idx": "#000022", "text": "Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}]